ວັນທີ 29 ພະຈິກນີ້, ທ່ານສີຈິ້ນຜິງ ປະທານປະເທດຈີນໄດ້ພົບປະກັບທ່ານໂອບາມາ ອະດີດປະທານາທິບໍດີອາເມລິກາຢູ່ຫໍຮັບແຂກຕຽວຢຸໄທທີ່ນະຄອນຫຼວງປັກກິ່ງ.
ທ່ານສີ້ຈິ້ນຜິງຕີລາຄາສູງຕໍ່ຄວາມພະຍາຍາມຂອງທ່ານໂອບາມາໃນການພັດທະນາສາຍພົວພັນຈີນ-ອາເມລິກາ.
ທ່ານເນັ້ນຕື���ມອີກວ່າ: ຈີນ-ອາເມລິກາມີຄວາມຮັບຜິດຊອບ ແລະຜົນປະໂຫຍດຮ່ວມກັນໃນການຮັກສາສັນຕິພາບ ແລະຄວາມໝັ້ນຄົງຂອງໂລກ ລວມທັງການຊຸກຍູ້ການພັດທະນາໃຫ້ຮຸ່ງເຮືອງ. ການຮັກສາສາຍພົວພັນຈີນ-ອາເມລິກາໃຫ້ພັດທະນາຢ່າງປອດໃສ ແລະໝັ້ນຄົງຍາວນານສອດຄ່ອງກັບຜົນປະໂຫຍດຮ່ວມຂອງສອງຝ່າຍກໍຄືຂອງບັນດາປະເທດ. ສະນັ້ນ, ປະເທດຕົນຍິນດີສຸມທຸກຄວາມພະຍາຍາມກັບອາເມລິກາເພີ່ມທະວີການແລກປ່ຽນ, ເຈລະຈາ ແລະການຮ່ວມມືກັບອາເມລິກາ ເພື່ອສົ່ງເສີມສາຍພົວພັນສອງຊາດໃຫ້ພັດທະນາດີຂຶ້ນກວ່າເກົ່າ.
ທ່ານໂອບາມາກ່າວວ່າ: ຈີນໄດ້ຮັບຜົນສຳເລັດເປັນຢ່າງຍິ່ງ ແລະໜ້າຊົມເຊີຍໃນການພັດທະນາ. ຂະນະທີ່ການຂະຫຍາຍສາຍພົວພັນສ້າງສັນລະຫວ່າງອາເມລິກາ-ຈີນກໍສອດຄ່ອງກັບຜົນປະໂຫຍດຂອງປະຊາຊົນສອງຊາດ, ຂ້າພະເຈົ້າຍິນດີສືບຕໍ່ປະກອບສ່ວນເຂົ້າໃນການສົ່ງເສີມຄວາມເຂົ້າໃຈ ແລະການຮ່ວມມືລະຫວ່າງສອງປະເທດ.